Nuwe Stories 3: Sluitingsdatum vir kortverhaalwedstryd om die draai | LitNet
Academic research 2013-12-10
Die eerste en tweede weergawe van elke verhaal op die kortlys, sowel as die keurverslae, sal op LitNet geplaas word, sodat skrywers wat nié die kortlys gehaal het nie, ook uit die proses kan leer. Human & Rousseau sal die beste kortverhale in Nuwe Stories 3 publiseer.
Klik hier om die inskrywingsvorm aftelaai.
Die sperdatum vir voorleggings is 6 Februarie 2014. Inskrywings moet aan die volgende vereistes voldoen:
Slegs nuwe en ongepubliseerde Afrikaanse kortverhale sal oorweeg word.
'n Maksimum van drie kortverhale per persoon word toegelaat.
Skrywers mag nie onder 'n skuilnaam inskryf nie.
Skrywers mag nie ingeskrewe verhale elders voorlê terwyl dit vir die wedstryd oorweeg word nie.
Die omvang van verhale moet tussen 1 500 en 3 500 woorde wees.
Die manuskrip moet in dubbelspasiëring getik word.
Die bladsye van die manuskrip moet genommer wees.
'n Inskrywingsvorm moet aan die manuskrip vasgekram word indien dit gepos word – die inskrywingsvorm is beskikbaar by www.humanrousseau.com en www.litnet.co.za of by Danita van Romburgh.
Verhale sal aanvanklik anoniem beoordeel word. Jou naam moet dus slegs op die inskrywingsvorm verskyn, nie op die bladsye van die verhaal nie.
Verhale moet in drievoud voorgelê word indien dit gepos word.
Die kortlys sal in April 2014 aangekondig word.
2013-12-29 at 09:00
Ek sal graag wil imskryf vir die, maar bietjie meer informasie sal gaaf wees. Bv. Hoeveel woorde moet in 'n vehaal wees voor julle dit sien as 'n kortverhaal? Aangesien julle nuwe talent wil identifiseer sal dit help as julle vir ons nuwe jong skrywers darem bietjie meer riglyne kan gee behalwe vir die sluitingsdatum.
2014-01-16 at 10:26
Die riglyne en inskrywingsvorm is nou op hierdie bladsy beskikbaar, indien jy dit nog nie gesien het nie.
2014-01-20 at 15:30
Ek is klaar met al drie my manuskripte. Ek het baie kortverhale gelees om dit te kan doen. En hou 'n woordeboek by my. Ek hoop maar net dit is vir die judges goed, leesbaar en kortverhaal aanvaarbaar!
2014-01-26 at 08:38
Wat dan van Nuwe skrywers wat eers nou, in hul aftreejare eerste pogings in fiksieskryf begin? Hoekom word daar teen die jarige beginners gediskrimineer? Of is daar 'n aparte kompetisie vir 60 en ouer Jong = beginners?